Maria Magdalena wa Pazzi

Maria Magdalena wa Pazzi (Firenze, Italia, 2 Aprili 1566 – Firenze 25 Mei 1607) alikuwa mmonaki wa shirika la Wakarmeli ambaye alisali sana kwa ajili ya urekebisho wa Kanisa, alijaliwa karama za pekee na kuongoza wenzake kwenye ukamilifu wa Kikristohttps://www.santiebeati.it/dettaglio/27450.

Alipata umaarufu kutokana na ubora wa maisha yake ya sala na toba hata akatangazwa mtakatifu na Papa Klementi IX tarehe 22 Aprili 1669.

Sikukuu yake huadhimishwa kila mwaka kwenye tarehe ya kifo chakeMartyrologium Romanum.

Sala yake
Neno, wewe ni wa ajabu katika Roho Mtakatifu pia,
ukimfanya ajimimine katika roho hivi kwamba 
roho inakuja kuungana na Mungu, inamjua Mungu, inamuonja Mungu, haifurahii chochote isipokuwa Mungu.

Na Roho Mtakatifu anakuja rohoni
imetiwa daima mhuri azizi ya Damu ya Neno, Mwanakondoo aliyechinjwa;
tena damu ndiyo inayomsukuma aje,
ingawa mwenyewe anakuja kwa kutaka...

Roho Mtakatifu, huishii katika Baba asiyebadilika,
wala huishii katika Neno;
ingawa umo daima ndani ya Baba, ndani ya Neno,
ndani mwako na ndani ya roho zote zenye heri mbinguni
na ndani ya viumbe.

Unahitajiwa na kiumbe kutokana na damu iliyomwagwa na Neno,
Mwana pekee, ambaye kwa ari ya upendo
amejifanya ahitahiwe na kiumbe chake.

Unapumzika katika viumbe vilivyojiandaa kupokea ndani mwao,
kwa kushirikishwa vipaji vyako, mfano wako kwa usafi.

Unapumzika ndani ya wale wanaopokea tunda la damu ya Neno
na kujifanya maskani ya kukufaa.

Njoo, Roho Mtakatifu.

Uje muungano na Baba, faraja ya Neno.

Roho wa ukweli, ndiwe tuzo la watakatifu, burudisho la roho,
mwanga wa giza, utajiri wa mafukara, hazina ya wenye upendo,
shibe ya wenye njaa, faraja ya wanaohiji;
basi ndiwe mwenye hazina zote.

Njoo wewe ambaye, kwa kumshukia Maria, ulimfanya Neno awe mwili,
fanya tena ndani mwetu kwa neema
kile ulichomfanyia Maria kwa neema na maumbile.

Njoo, uliye lishe ya kila wazo safi, chemchemi ya kila wema
na fungu la usafi wote.

Njoo, uteketeze ndani mwetu yale yote yanayotufanya
tusiweze kuteketea ndani mwako.Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 164-166.

Maandishi yake
 Mary Magdalen de' Pazzi, The Complete Works of Saint Mary Magdalen de' Pazzi Carmelite and Mystic (1566–1607), 5 vols, translated by Gabriel Pausback, O.Carm., Fatima 1969-1973.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo ya Kiswahili
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 180

 Viungo vya nje 
 Life of St. Mary Magdalene de Pazzi (book)
    Index of Websites on Mary Magdalene de' Pazzi



Category:Waliozaliwa 1566
Category:Waliofariki 1607
Jamii:Mabikira
Category:Wakarmeli
Category:Wamonaki
Category:Watakatifu wa Italia